Nuwe knopiespinnekop in SA ontdek | Maroela Media
Nuwe knopiespinnekop in SA ontdek
Die Phinda-knopiespinnekop. Foto via wtfentomology.org
'n Nuwe spesie knopiespinnekop wat onlangs in Suid-Afrika ontdek is, is moontlik die grootste van sy soort in die wêreld.
Die Wild Tomorrow Fund (WTF) se entomologie-afdeling het onlangs die woudwonende spesie, wat intussen die Phinda-knopiespinnekop gedoop is, in KwaZulu-Natal ontdek. Volgens die WTF is die nuwe spesie verreweg die grootste van sy soort in Afrika en moontlik die wêreld.
Die nuwe spesie leef spesifiek in 'n kritiek bedreigde woudsoort wat sandwoud genoem word, wat uniek is aan Suid-Afrika en die suide van Mosambiek.
Die WTF het in Februarie 2014 'n foonoproep van Naomi Schutte, vrou van Richard Schutte wat die Tembe-olifantpark bestuur, ontvang nadat hulle die egpaar vroeër gevra het om hulle te laat weet indien hulle op interessante ses‑ of agtbeen gediertes afkom. Naomi het op 'n interessante spinnekop in die holte van 'n boom in haar tuin afgekom.
Daar is dadelik vermoed dis 'n nuwe spesie maar dit was moeilik om te bewys aangesien daar net die een spinnekop was. Die spinnekop is vir langer as twee jaar dopgehou en gemonitor voor dit dood is en na 'n universiteit gestuur is om ondersoek te word.
Die Phinda-knopiespinnekop het drie helder pers onvrugbare eiersakkies gelê. Daar kon geen ander voorbeelde gevind word van 'n spesie wat ook pers eiers lê nie.
Voor die ontdekking van die nuwe spesie, was daar 31 erkende spesies in wêreld waarvan agt in Afrika voorkom.
DA pleit vir beter polisiediens ná nog 'n plaasmoord in Noordwes
Omstrede pastoor deur Valke gegryp
Ons het presies so 'n spinnekop gekry in Gauteng die naweek wat verby is, Germiston area… My ma het nogals gese dit lyk soos' n knopie maar hy is te groot, dit was baie vreemde gewees… Ons het gaan soek op die internet maar kon niks soort gelyks kry nie, maar toe ek die foto gesien het toe hearken ek die spinnekop… Is hy gevaarlik?
Vergewe my maar doom hom…
????⚡???slaat dood of DOOOM hom…❗❗❗❗
Vir wat doom? Ok deur God ge maak en het n' doel op aarde.
Ai mense, wat se negatiwiteit is dit met julle? Dis 'n lewendige diertjie wat veel meer goed as kwaad doen. Hulle vang muskiete, motte en ander insekte. As jy hom nie pla nie, sal hy jou nie pla nie. Respekteer alle lewe. Dis nie nodig om lelike goed dood te maak nie. Die jong man wat op die radio oor sy ontdekking gepraat het, het 'n paar feite verkeerd. Hy beweer nog geen mens is ooit dood van 'n knopiespinnekopbyt nie. Dit is nie waar nie. Hy het ook gesê dat die bruin ene (lyk ook maar swart) met die… Lees meer »